**Креативті индустриялар: Креативті кино, театр және медиа индустрия пәні**

**Лекция 8. Кинооператорлық қызметтің креативтілігі*.***

Қазақ тіліндегі медиа деген сөз ағылшын тіліндегі «инструмент», «құрал», «орта», «арқылы» деген мағынаға келетін medium немесе латын тіліндегі medius сөзінен келген. Бұл сөздің баламасы ретінде қазіргі таңға дейін «Бұқаралық Ақпарат Құралдары» деген ұғым қолданылған болса да, күн өткен сайын медиа деген сөз көптеп қолданысқа түсе бастады. Яғни медиа қоғамдық қарым-қатынасты қалыптастырушы құрал, қоғамға ақпарат тарататын құрал және адам мен адам, қоғам мен билік, қоғам мен қоғам және адам мен қоршаған орта арасындағы байланысты қалыптастыратын делдал. Басқаша айтар болсақ адамдар арасындағы барлық қоғамдық қарым-қатынастар медиа арқылы іске асады. Бұқаралық ақпарат құралдары немесе медиа деген кезде коммуникацияның қандай инструментін еске түсіруіміз керек? «Медиа» деген терминді ең кең мағынада қолданар болсақ кітаптар, газеттер, журналдар, брошюралар, билбордтар, телефон, қалта телефондары, ақылды телефондар, VCD, DVD, радио, кино, теледидар, Интернет сынды коммуникация құралдары медиаға жатады.

Ал енді киноның неліктен медиа екеніне жауап іздейік. Біріншіден кино – қалың көрермен қауымына ұласады.

Сөйтеді де қалың көрермен қауымына құны арзан көңіл көтеру сәтін ұсынады.

Кино – шынайы өмірден немесе фантастикалық өмірден, тарихтан, ғылымнан және тағы да басқа өткеніміз, қазіріміз және келешегімізден хабар береді.

Бұл хабарламаларын бейне және дыбыс технологияларын қолдана отырып, бұқаралық алаңдарда кинотеатрлар, ашық алаңдар, теледидарда немесе жоғарыда айтып өткеніміздей әр түрлі технологиялық аспаптарда ұсынады;

Фильмді тамашалау, адамның бос уақытын өткізу үшін жасалынатын іс шара болып табылады;

Кино – медиа мәдениетінің негізгі элементі. Расында да кинодағы оқиғалар арқылы медианы қалай қолдануымыз керектігін үйреніп жататын кездеріміз көп.

Кино – өзге коммуникация құралдарының мазмұндарынан көптеп орын алады. Мысалы газеттерде, журналдарда, радио мен теледидар сынды дәстүрлі медиа мен жаңа медиада саясаткерлермен қатар кино жұлдыздарын немесе кино өнімдерін көптеп көреміз.

Сондықтан да кино өнімдерінің қалың бұқараға тарауына өзге коммуникация құралдары көптеп көмектеседі.

Фильмдер, өзге де медиа салаларындағы сынды арнайы маманданған адамдар тарапынан қымбат әрі күрделі технологиялар қолданыла отырып өндіріледі.

Кино – өндірісі, таралымы, көрсетілімі тұрғысынан индустрия болып табылады.

Кино – көптеген қоғам мүшелерінің көптеген сәндік стилдерінің қалыптасуына да ықпал етеді. Мінекей осы және осыған ұқсас себептерге байланысты кинематография саласы медиа болып табылады.